**Paranoia** (engl. *Paranoia*) on vuonna 2013 ensi-iltansa saanut Robert Luketicin ohjaama yhdysvaltalainen jännityselokuva, jonka pääosissa ovat Liam Hemsworth, Gary Oldman, Amber Heard ja Harrison Ford. *Paranoia* kertoo nuoresta tietotekniikantuntijasta, joka joutuu kahden suuren yritysjohtajan väliseen sotaan.

*Paranoia* perustuu löyhästi Joseph Finderin jännitysromaaniin *Paranoia* (2004), jonka pohjalta Jason Hall ja Barry Levy sovittivat elokuvan käsikirjoituksen. Elokuvan tuottajina olivat William D. Johnson, Scott Lambert, Alexandra Milchan ja Deepak Nayar. Ilmestyessään *Paranoia* oli taloudellinen floppi ja sai elokuvakriitikoilta murska-arviot.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Adam Cassidy (Liam Hemsworth) saa työharjoittelupaikan suuresta matkapuhelinalan yhtiöstä ja pääsee pian mukaan yrityksen tuotekehittelytiimiin. Uutuuspuhelin osoittautuu kuitenkin pettymykseksi yrityksen johtajalle, Nicholas Wyattille (Gary Oldman), joka sen seurauksena irtisanoo koko tiimin. Adamille tämä tarkoittaa muutakin kuin vain työpaikan menetystä; liossa on myös hänen kuolemansairaan isänsä (Richard Dreyfuss) henki, sillä sairaalahoidon kattavat vakuutukset lähtevät irtisanomisen myötä. Kun Adam jää kiinni entisen työpaikkansa varojen väärinkäytöstä, Wyatt kutsuu hänet puhutteluun. Wyatt pakottaa hänet korvaukseksi vakoilutehtävään: Adamin pitää soluttautua Wyattin entisen yhteistyökumppanin ja pahimman kilpailijan Augustine "Jock" Goddardin (Harrison Ford) lähipiiriin ja hankkia häneltä tietoa uudesta, mullistavasta tuotteesta. Epätoivoinen Adam on rahan tarpeessa, ja hänellä ei ole muuta vaihtoehtoa kuin alkaa Wyattin vakoilijaksi. Vakoilutehtävän myötä Adam vedetään yhä syvemmälle häikäilemättömään valtapeliin, jossa on pian panoksena hänen oma henkensä.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Liam Hemsworth  | … |  Adam Cassidy
  |
|  Gary Oldman  | … |  Nicholas Wyatt
  |
|  Amber Heard  | … |  Emma Jennings
  |
|  Harrison Ford  | … |  Augustine "Jock" Goddard
  |
|  Lucas Till  | … |  Kevin
  |
|  Embeth Davidtz  | … |  tohtori Judith Bolton
  |
|  Julian McMahon  | … |  Miles Meachum
  |
|  Josh Holloway  | … |  agentti Gamble
  |
|  Richard Dreyfuss  | … |  Frank Cassidy
  |
|  Angela Sarafyan  | … |  Allison
  |

 | 

|  |  |  |
| --- | --- | --- |
|  William Peltz  | … |  Morgan
  |
|  Haley Finnegan  | … |  Chelsea
  |
|  Kevin Kilner  | … |  Tom Lungren
  |
|  Christine Marzano  | … |  Nora Summers
  |
|  Charlie Hofheimer  | … |  Richard McAllister
  |
|  Nickson Ruto  | … |  Fala
  |
|  Mark Moses  | … |  tohtori Butson
  |
|  Brendan Dooling  | … |  Dylan Goddard
  |
|  Guy Lemaitre  | … |  George Gardelo
  |
|  Karen Vicks  | … |  Lydia
  |

 |

Tuotanto
--------

*Paranoian* kuvaukset alkoivat Philadelphiassa, Pennsylvaniassa elokuussa 2012. Philadelphian lisäksi elokuvaa kuvattiin Springfield Townshipin Wyndmoorissa ja Sun Center Studiosin elokuvastudioilla Aston Townshipissä Pennsylvaniassa sekä New Yorkissa. *Paranoian* tuotantoyhtiöinä olivat EMJAG Productions, Gaumont Film Company, Film 360 ja Kintop Pictures, ja sen budjettina oli noin 35-40 miljoonaa dollaria. Elokuvan ensimmäinen traileri julkaistiin 6. kesäkuuta 2013.

Julkaisu ja vastaanotto
-----------------------

*Paranoia* sai ensi-iltansa Hollywoodissa 8. elokuuta 2013. Maanlaajuinen ensi-ilta oli Yhdysvalloissa 16. elokuuta 2013 2 459 elokuvateatterissa. Elokuvan kotimaan teatterilevittäjänä oli Relativity Media. *Paranoia* tuotti Yhdysvalloissa avausviikonloppunaan 3 528 376 dollarin lipputulot. Elokuva tuotti Yhdysvalloissa vähän yli 6-viikkoisen teatterikierroksensa aikana yhteensä 7 388 654 dollaria ja ulkomailla 8 784 939 dollaria. Maailmanlaajuisesti *Paranoia* tuotti yhteensä 16 173 593 dollarin lipputulot. *Variety*-aikakauslehti listasi elokuvan yhtenä Hollywoodin vuoden 2013 suurimmista flopeista. Suomessa *Paranoia* sai teatteriensi-iltansa 23. elokuuta 2013. Future Film oli elokuvan teatterilevittäjänä Suomessa. Elokuva oli Suomessa 180. katsotuin elokuva 2 237 hengen katsojamäärällään vuonna 2013.

*Paranoia* on saanut elokuvakriitikoilta erittäin kielteisen vastaanoton. Rotten Tomatoes -sivuston mukaan ainoastaan 6% kriitikoista on antanut elokuvalle positiivisen arvosanan 3,8/10 keskiarvolla. Keräys perustuu 102 arviointiin. 23 313 käyttäjästä 35% on antanut elokuvalle positiivisen arvosanan 2,8/5 keskiarvolla. Metacritic-sivuston mukaan 30 arvostelun perusteella elokuva on saanut 32 pistettä sadasta mahdollisesta. Metacriticin 55 käyttäjää on antanut elokuvalle keskiarvon 4,0/10. Internet Movie Databasen 28 682 käyttäjää on antanut elokuvalle keskiarvon 5,7/10. *Paranoia* sai Golden Trailer -ehdokkuuden parhaasta trailerista.

20th Century Fox Home Entertainment julkaisi *Paranoian* Yhdysvalloissa DVD:lle ja blu-raylle 19. marraskuuta 2013. Future Film julkaisi elokuvan Suomessa DVD:lle ja blu-raylle 3. joulukuuta 2013.

Lähteet
-------

1. 1 2 3 4  Paranoia (2013) *elonet.fi*. Elonet.fi. Viitattu 15.9.2016. (suomeksi)
2. 1 2 3  Paranoia *afi.com*. AFI.com. Viitattu 15.9.2016. (englanniksi)
3. ↑  Liam Hemsworth back in Philly to continue filming ‘Paranoia’ *onlocationvacations.com*. Onlocationvacations.com.  Arkistoitu 28.12.2016. Viitattu 15.9.2016. (englanniksi)
4. ↑  PARANOIA (2013) *tcm.com*. TCM.com. Viitattu 15.9.2016. (englanniksi)
5. 1 2 3 4  Paranoia *boxofficemojo.com*. Boxofficemojo.com. Viitattu 15.9.2016. (englanniksi)
6. 1 2 3 4 5 6 7  Paranoia (2013) *the-numbers.com*. The Numbers.com. Viitattu 15.9.2016. (englanniksi)
7. ↑  'Paranoia' First Trailer - Liam Hemsworth Beds Amber Heard *film-summary.com*. Film-summary.com.  Arkistoitu 3.3.2016. Viitattu 15.9.2016. (englanniksi)
8. ↑  Hollywood’s Biggest Box Office Bombs of 2013 *variety.com*. Variety.com. Viitattu 15.9.2016. (englanniksi)
9. 1 2  Suomen katsotuimmat elokuvat vuonna 2013 *elokuvauutiset.fi*. Elokuvauutiset.fi. Viitattu 15.9.2016. (suomeksi)
10. 1 2 3 4  PARANOIA (2013) *rottentomatoes.com*. Rottentomatoes.com. Viitattu 15.9.2016. (englanniksi)
11. 1 2 3  Paranoia *metacritic.com*. Metacritic.com. Viitattu 15.9.2016. (englanniksi)
12. ↑  Paranoia (2013/I) *imdb.com*. IMDB.com. Viitattu 15.9.2016. (englanniksi)
13. ↑  GTA15 NOMINEES *goldentrailer.com*. Goldentrailer.com.  Arkistoitu 29.9.2017. Viitattu 15.9.2016. (englanniksi)
14. ↑  Paranoia (2013) *allmovie.com*. Allmovie.com. Viitattu 15.9.2016. (englanniksi)
15. ↑  Paranoia *futurefilm.fi*. Futurefilm.fi. Viitattu 15.9.2016. (suomeksi)
16. ↑  Paranoia (Blu-ray) *discshop.fi*. Discshop.fi. Viitattu 15.9.2016. (suomeksi)

Aiheesta muualla
----------------

* *Paranoian* traileri suomenkielisillä tekstityksillä (Arkistoitu – Internet Archive) (suomeksi)
* *Paranoia* Internet Movie Databasessa. (englanniksi)
* *Paranoia* Elonetissä.
* *Paranoia* AllMoviessa. (englanniksi)
* *Paranoia* Rotten Tomatoes -sivustolla (englanniksi)
* *Paranoia* Metacriticissä (englanniksi)
* *Paranoia* Box Office Mojossa (englanniksi)
* *Paranoia* The Numbers -sivustolla (englanniksi)
* *Paranoia* Yhdysvaltain elokuvainstituutin katalogissa (englanniksi)